CELEX: 32013R0396
Language: hr
Date: 2013-04-30 00:00:00
Title: Provedbena uredba Komisije (EU) br. 396/2013 od 30. travnja 2013. o izmjeni Uredbe (EU) br. 1014/2010 o određenim zahtjevima za praćenje emisija CO 2 iz novih osobnih automobila  Tekst značajan za EGP

13/Sv. 065
            
            
               HR
            
            
               Službeni list Europske unije
            
            
               290
            
         32013R0396
   
               L 120/1
            
            
               SLUŽBENI LIST EUROPSKE UNIJE
            
            
               30.04.2013.
            
         
      PROVEDBENA UREDBA KOMISIJE (EU) br. 396/2013
   od 30. travnja 2013.
   o izmjeni Uredbe (EU) br. 1014/2010 o određenim zahtjevima za praćenje emisija CO2 iz novih osobnih automobila
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 8. stavak 9. prvi podstavak,
   budući da:
   
               (1)
            
            
               Na temelju iskustva u praćenju emisija CO2 iz novih osobnih automobila u 2010. i 2011., izmijenjen je Prilog II. Uredbi (EZ) br. 443/2009 kako bi se pojednostavnila zbirka bitnih podataka i proizvođačima osigurala učinkovita sredstva za provjeru tih podataka.
            
         
               (2)
            
            
               Kako bi se osigurao usklađen pristup u praćenju emisija CO2 prikladno je uskladiti Uredbu Komisije (EU) br. 1014/2010 od 10. studenoga 2010. o praćenju i dostavi podataka o registraciji novih osobnih automobila u skladu s Uredbom (EZ) br. 443/2009 Europskog parlamenta i Vijeća (2) s izmjenama provedenim na Prilogu II. Uredbi (EZ) br. 443/2009.
            
         
               (3)
            
            
               Uredbu (EU) br. 1014/2010 trebalo bi stoga na odgovarajući način izmijeniti.
            
         
               (4)
            
            
               Mjere predviđene u ovoj Uredbi u skladu su s mišljenjem Odbora za klimatske promjene,
            
         DONIJELA JE OVU UREDBU:
   Članak 1.
   Uredba (EU) br. 1014/2010 mijenja se kako slijedi:
   
               1.
            
            
               U članku 3., stavak 7. zamjenjuje se sljedećim:
               „7.   Ako vozilo ima različitu širinu razmaka kotača na istoj osovini, države članice izvješćuju o najvećoj širini razmaka prema parametrima ‚širina otiska upravljane osovine’ ili ‚širina otiska druge osovine’ u detaljnim podacima o praćenju.”
            
         
               2.
            
            
               Članak 5. zamjenjuje se sljedećim:
               „Članak 5.
               Priprema podataka u državama članicama
               Pri sastavljanju detaljnih podataka o praćenju države članice navode:
               
                           (a)
                        
                        
                           za svako vozilo sa specifičnim emisijama CO2 manjim od 50 g CO2/km, broj registriranih vozila bez primjene multiplikacijskih faktora utvrđenih u članku 5. Uredbe (EZ) br. 443/2009;
                        
                     
                           (b)
                        
                        
                           za svako vozilo konstruirano za pogon na gorivo s etanolom (E85), specifične emisije CO2, bez primjene smanjenja emisija CO2 od 5 % koje se za takva vozila odobrava u skladu s člankom 6. Uredbe (EZ) br. 443/2009;
                        
                     
                           (c)
                        
                        
                           za svako vozilo opremljeno uz primjenu inovativnih tehnologija, specifične emisije CO2 ne uzimajući u obzir smanjenja postignuta kroz inovativne tehnologije koja se odobravaju u skladu s člankom 12. Uredbe (EZ) br. 443/2009.
                        
                     Detaljni podaci o praćenju moraju se dostaviti precizni kako je utvrđeno u tablici Priloga II. ovoj Uredbi.”
            
         
               3.
            
            
               Članak 7. zamjenjuje se sljedećim:
               „Članak 7.
               Vozila koja nisu obuhvaćena EZ homologacijom tipa
               1.   Ako osobni automobili podliježu nacionalnoj homologaciji za male serije u skladu s člankom 23. Direktive 2007/46/EZ ili pojedinačnim homologacijama u skladu s člankom 24. te Direktive, države članice obavješćuju Komisiju o broju takvih automobila registriranih na njihovom državnom području, kako se navodi u prvoj tablici u dijelu C Priloga II. Uredbi (EZ) br. 443/2009.
               2.   Države članice sastavljaju detaljne podatke o praćenju za vozila iz stavka 1. i u tom slučaju upotrebljavaju jedan od sljedećih naziva umjesto naziva proizvođača:
               
                           (a)
                        
                        
                           ‚AA-IVA’ ako prijavljuju tipove vozila koja su bila homologirana pojedinačno;
                        
                     
                           (b)
                        
                        
                           ‚AA-NSS’ ako prijavljuju tipove vozila koja su bila homologirana na nacionalnoj razini kao vozila proizvedena u malim serijama.”
                        
                     
         
               4.
            
            
               Prilozi I. i II Uredbi (EU) br. 1014/2010 zamjenjuju se tekstom navedenim u Prilogu ovoj Uredbi.
            
         Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članica.
      Sastavljeno u Bruxellesu 30. travnja 2013.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 140, 5.6.2009., str. 1.
   
      (2)  SL L 293, 11.11.2010., str. 15.
   PRILOG
   „
         PRILOG I.
         
            Izvori podataka
         
         
                     Parametar
                  
                  
                     Potvrda o sukladnosti (dio 1., model A1, A2 ili B, prema potrebi, iz Priloga IX. Direktivi 2007/46/EZ)
                  
                  
                     Homologacijska dokumentacija (Direktiva 2007/46/EZ)
                  
               
                     Proizvođač
                  
                  
                     Odjeljak 0.5
                  
                  
                     Odjeljak 0.5 dijela 1. Priloga III.
                  
               
                     Broj homologacije tipa i njezinog proširenja
                  
                  
                     Odjeljak 0.10
                  
                  
                     Certifikat o homologaciji tipa kako se navodi u Prilogu VI.
                  
               
                     Tip
                  
                  
                     Odjeljak 0.2
                  
                  
                     Odjeljak 0.2 dijela 1. Priloga III.
                  
               
                     Varijanta
                  
                  
                     Odjeljak 0.2
                  
                  
                     Dio II. Priloga III.
                  
               
                     Izvedba
                  
                  
                     Odjeljak 0.2
                  
                  
                     Dio II. Priloga III.
                  
               
                     Marka
                  
                  
                     Odjeljak 0.1
                  
                  
                     Odjeljak 0.1 dijela 1. Priloga III.
                  
               
                     Trgovački naziv
                  
                  
                     Odjeljak 0.2.1
                  
                  
                     Odjeljak 0.2.1 dijela 1. Priloga III.
                  
               
                     Kategorija homologiranog vozila
                  
                  
                     Odjeljak 0.4
                  
                  
                     Odjeljak 0.4 dijela 1. Priloga III.
                  
               
                     Masa (kg)
                  
                  
                     Odjeljak 13.
                  
                  
                     Odjeljak 2.6 dijela 1. Priloga III (1).
                  
               
                     Specifične emisije CO2 (g/km) (2)
                     
                  
                  
                     Odjeljak 49.1
                  
                  
                     Odjeljak 3 Priloga VIII.
                  
               
                     Međuosovinski razmak (mm)
                  
                  
                     Odjeljak 4.
                  
                  
                     Odjeljak 2.1 dijela 1. Priloga III (1).
                  
               
                     Razmak između kotača na upravljačkoj osovini i na drugoj osovini (mm)
                  
                  
                     Odjeljak 30.
                  
                  
                     Odjeljci 2.3.1 i 2.3.2 dijela 1. Priloga III (3).
                  
               
                     Vrsta goriva
                  
                  
                     Odjeljak 26. (ili 23.)
                  
                  
                     Odjeljak 3.2.2.1 dijela 1. Priloga III.
                  
               
                     Režim goriva
                  
                  
                     Odjeljak 26.1 (ili 23.1)
                  
                  
                     Odjeljak 3.2.2.4 dijela 1. Priloga III.
                  
               
                     Radni obujam motora (cm3)
                  
                  
                     Odjeljak 25.
                  
                  
                     Odjeljak 3.2.1.3 dijela 1. Priloga III.
                  
               
                     Potrošnja električne energije (Wh/km)
                  
                  
                     Odjeljak 49.2
                  
                  
                      
                  
               
      
         PRILOG II.
         
            Tablica preciznosti podataka
         
         Zahtijevana preciznost detaljnih podataka praćenja koji se dostavljaju u skladu s člankom 2.:
         
                     CO2 (g/km)
                  
                  
                     cijeli broj
                  
               
                     Masa (kg)
                  
                  
                     cijeli broj
                  
               
                     Međuosovinski razmak (mm)
                  
                  
                     cijeli broj
                  
               
                     Razmak između kotača na upravljačkoj osovini - na drugoj osovini (mm)
                  
                  
                     cijeli broj
                  
               
                     Smanjenje emisija primjenom inovativnih tehnologija (g/km)
                  
                  
                     zaokruženo na najbližu decimalu
                  
               ”
   
      (1)  U skladu s člankom 3. stavkom 8. ove Uredbe.
   
      (2)  U skladu s člankom 3. stavkom 4. ove Uredbe.
   
      (3)  U skladu s člankom 3. stavcima 7. i 8. ove Uredbe.